Ossi Somma

**Kaarlo Ossian ”Ossi” Somma** (vuoteen 1936 **Sulander**; 28. tammikuuta 1926 Pohjois-Pirkkala – 10. syyskuuta 2020 Nokia) oli suomalainen kuvanveistäjä. Hänen töitään on nähty useissa yksityis- ja yhteisnäyttelyissä sekä Suomessa että ulkomailla.

## Ura
Somma opiskeli Taideteollisessa oppilaitoksessa ja Repin-instituutissa Leningradissa. Hän debytoi Tampereella 1956 ja voitti Suomi-palkinnon vuonna 1996. Somma toimi 1970-luvun alusta lähtien parikymmentä vuotta opettajana Kankaanpään taidekoulussa ja tästä ajasta kaksi vuotta koulun virkaatekevänä rehtorina. Kankaanpään aikana syntyi kolmen taiteilijan *[[ARS Sata|Ars Sata]]* -työryhmä, johon ovat kuuluneet Somman lisäksi Pertti Mäkinen ja Reijo Paavilainen. Somman töitä on runsaasti julkisissa ja yksityisissä kokoelmissa paitsi kotimaassa myös ulkomailla, kuten Moskovan nykytaiteen museossa sekä Patersonin museossa New Jerseyssä. Nokian Siurossa on Ossi Somman veistospuisto, jossa on pysyvästi esillä laaja kokoelma hänen tuotantoaan. — Somma on suunnitellut myös mitaleita.

Somma voitti yhdessä Toivo Jaatisen kanssa Maalaiskuntien kunnallishallinnon 100-vuotisveistoskilpailun ensimmäisen palkinnon vuonna 1964. Voittanut teos *Jäiden lähtö* paljastettiin seuraavana vuonna Tuusulassa silloisessa Maalaiskuntien liiton koulutuskeskuksessa, nykyisessä Gustavelundin kokoushotellissa.

## Palkintoja ja tunnustuksia
* Valtion taiteilijaeläke 1980 
* Suomi-palkinto 1996
* Professorin arvonimi 2000
* Suomen Leijonan komentajamerkki 2013

## Valokuvia julkisista teoksista

Tiedosto:Jäiden lähtö.jpg|*Jäiden lähtö*, yhdessä Toivo Jaatisen kanssa, Tuusula, 1965.
Tiedosto:Ossi Somma Turkiskauppiaat 1972.JPG|*Turkiskauppiaat*, 1972, Nokia.
Tiedosto:Kotipesä2.jpg|*Kotipesä*, 1976, Kankaanpää.
Tiedosto:Ossi Somma Kuloveden laivurin Frans Helenius Tasson muistomerkki 1978.jpg|*Kuloveden laivurin muistomerkki*, 1978, Nokia.
Tiedosto:Muuttunut maisema by Somma, Paavilainen ja Mäkinen a.JPG|*Muuttunut maisema*, yhdessä Reijo Paavilaisen ja Pertti Mäkisen kanssa, 1983, Lapua. 
Tiedosto:Ossi Somma Merelle 1985.jpg|*Merelle* (Merenkulun muistomerkki), yhdessä Reijo Paavilaisen ja Pertti Mäkisen kanssa, 1985, Oulu.
Tiedosto:Ossi Somma - Viimeinen ratsastajapatsas 1974+1989-m.jpg|*Viimeinen ratsastajapatsas*, 1974 ja 1989, Vantaa.
Tiedosto:Ossi Somma Enkeliveistos 1990 luku.jpg|*Enkeliveistos*, 1990-luku, Nokia.
Tiedosto:Ars SATA Päivänkierto.jpg|*[[Päivänkierto]]*, yhdessä Reijo Paavilaisen ja Pertti Mäkisen kanssa, 1990, Pori.
Tiedosto:Hänestä tulee vielä jotain.jpg|*Hänestä tulee vielä jotain*, 1994 (1978), Kankaanpää.
Tiedosto:Kotini on linnani Kpää.jpg|*Kotini on linnani*, 1998, Kankaanpää.
Tiedosto:Ossi Somma Hanesta tulee viela jotakin 1990 2000.jpg|*Hänestä tulee vielä jotakin*, 1990–2000, Nokia.
Tiedosto:Haitarijazz by Paavilainen, Mäkinen and Somma 2003 Kouvola.JPG|*Haitarijazz*, suihkukaivoveistos, yhdessä Reijo Paavilaisen ja Pertti Mäkisen kanssa, 2003, Kouvola.
Tiedosto:Ossi Somma Globalisaatio 2006.jpg|*Globalisaatio*, 2006, Helsinki.
Tiedosto:Oopperan käärmeKpää2.jpg|*Oopperan käärme* (*Opera Ophidia*), yhdessä Reijo Paavilaisen ja Pertti Mäkisen kanssa, 2020 (2000), Kankaanpää. 


## Lähteet

## Aiheesta muualla
*Kulttuuriyhdistys Ossi Somma ry
*Kiviranta, Kai: Ossi Somma: Taide – inhimillisyys – oikeudenmukaisuus. Suomen taiteilijaseuran tiedotuslehti 2/2010
*Haastattelu Nokian uutisissa 10.1.2016. 
* 
*Ossi Somman muistokirjoitus Helsingin Sanomissa